**Μ.Κριθαρίδης: Τα βίντεο που κυκλοφορούν διαψεύδουν πλήρως τον ανάλγητο και θρασύ κ. Χρυσοχοΐδη**

Τα βίντεο που έχουν αρχίσει ήδη να κυκλοφορούν στο διαδίκτυο αποδεικνύουν ότι δεν έπεσε καμία απολύτως από τις 150 μολότοφ που μέτρησε ο κ. Χρυσοχοΐδης ώστε να ξεκινήσουν οι δυνάμεις καταστολής του μια αναίτια, οργανωμένη και βίαιη επίθεση κατά των διαδηλωτών, αρχικά με την «Αύρα» και έπειτα με χημικά.

Μήπως ο κ. Χρυσοχοΐδης μπέρδεψε τις μολότοφ με τα δακρυγόνα που πετούσαν οι άνδρες των ΜΑΤ του σε χιλιάδες κόσμο με ηλικιωμένους και παιδιά;

Αναμένουμε λοιπόν την παραίτηση του και την καθαίρεση όλων των αξιωματικών της ΕΛ.ΑΣ. που ήταν υπεύθυνοι σήμερα για το όργιο καταστολής των ΜΑΤ στη Λεωφόρο Αλεξάνδρας.

Η τρομοκρατία, ο αυταρχισμός και η εκκόλαψη των αυγών του φιδιού μέσα στα σώματα ασφαλείας που προωθεί ο Πρωθυπουργός κ. Μητσοτάκης με τον Υπουργό υποτίθεται «Προστασίας του Πολίτη» ακόμα και μια τέτοια ιστορική μέρα, δεν θα γίνουν ανεκτά από μια κοινωνία που μόλις σήμερα έστειλε στα αζήτητα της ιστορίας τους φασίστες.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**